open-index/open-wikipedia-markdown huggingface dataset:
The Others (film)

***The Others*** er en spansk engelskspråklig skrekkfilm fra 2001. Filmen ble regissert av spanske Alejandro Amenábar, som også hadde ansvar for manus og filmmusikk. Nicole Kidman og Fionnula Flanagan spiller hovedrollene.

## Handling
Handlingen tar sted i et avsidesliggende viktoriansk herskapshus, hvor Grace bor med sine to barn, Anne og Nicholas. Graces mann Charles har vært borte i et halvannet år på grunn av andre verdenskrig. Grace ansetter tre nye tjenere, Mrs. Mills, Mr. Tuttle og Lydia. Hun låser alle dørene og trekker for gardinene fordi barna ikke tåler sollys. Etter hvert begynner det å skje en rekke uforklarlige hendelser i huset, og Anne forteller Grace at huset er hjemsøkt av en familie. Anne har selv snakket med sønnen i familien, Victor. Grace tror ikke på henne, men opplever likevel at noe er galt.

En dag kommer Charles hjem, men han er mentalt fraværende og drar igjen. Victors familie tar ned gardinene og utsetter dermed barna for sollys. Grace dekker for barna, men innser at de ikke er alene. En natt kravler barna ut av vinduet for å finne Charles. I hagen finner de tre gravsteiner med tjenernes navn. Grace finner barna og tar dem med tilbake til huset. Der blir de møtt av Victors familie, som sitter ved et bord og prøver å få kontakt med Anne og Nicholas. Det viser seg at Victors familie er de nåværende beboerne av huset, mens Grace, Anne og Nicholas er døde. Grace hadde kvalt sine barn med en pute i et fortvilt øyeblikk og tatt sitt eget liv i det neste. Victors familie skremmes av det hjemsøkte huset og flytter. Grace forteller sine barn at det vil for alltid være deres hus.

## Utmerkelser
Filmen vant åtte Goya-priser, blant annet for beste film og beste regi. *The Others* ble også nominert til seks Saturn Awards, blant annet beste manus (Amenábar), beste regi (Amenábar) og beste yngre skuespiller (Alakina Mann). Filmen vant tre priser for beste skrekkfilm, beste kvinnelige hovedrolle (Kidman) og beste kvinnelige birolle (Flanagan). Kidman ble i tillegg nominert til både Golden Globe og British Academy Film Award («BAFTA-pris») for beste kvinnelige hovedrolle, mens Amenábar ble nominert til en BAFTA-pris for beste originalmanus, et sjeldent tilfelle for skrekkfilmer.

## Medvirkende
* Nicole Kidman som Grace Stewart
* Fionnula Flanagan som Bertha Mills
* Christopher Eccleston som Charles Stewart
* Elaine Cassidy som Lydia
* Eric Sykes som Edmund Tuttle
* Alakina Mann som Anne Stewart
* James Bentley som Nicholas Stewart
* Alexander Vince som Victor Marlish
* Keith Allen som Mr. Marlish
* Michelle Fairley som Mrs. Marlish
* Renée Asherson som den gamle damen

## Referanser


## Eksterne lenker
*
Ruggesteinen

**Ruggesteinen** ligger på Åmodt i Sokndal kommune i Rogaland. Steinen veier 74 tonn og er Norges største bevegelige stein. Ruggesteinen ligger langs veien opp til Blåfjellgruvene. Steinen er en flyttblokk som tilfeldigvis har blitt liggende på vippepunktet. Ruggesteinen ble fredet i 1923 som den første geologiske fredning i Norge.

## Referanser
NXP Semiconductors

**NXP Semiconductors N.V.** er et nederlandsk flernasjonalt selskap som produserer halvledere. Selskapet har sitt hovedkvarter i Eindhoven, Nederland, og ble etablert i 2006. Selskapet har mer enn 45,000 ansatte i mer enn 35 land, deriblant 11,200 ingeniører i 23 land. Selskapet hadde en omsetning på $6.1 milliarder i 2015. Den 7. desember 2015 ble Freescale Semiconductor oppkjøpt av  NXP Semiconductors.

Den 27. oktober 2016 kunngjorde Qualcomm at de ønsket å kjøpe NXP.

## Referanser
Funksjonshemmedes fellesorganisasjons solidaritetspris

**Funksjonshemmedes fellesorganisasjons solidaritetspris** er en utmerkelse som gis til de som har arbeidet for et positivt syn på mangfoldet i samfunnet.
Prisen er et pengebeløp og en litografi.

Følgende har mottatt prisen

* 1990 – Kong Olav 
* 1991 -  
* 1992 –  
* 1993 – 
* 1994 – 
* 1995 – 
* 1996 – Arthur Arntzen
* 1997 – Frambu senter for sjeldne diagnoser
* 1998 – 
* 1999 – 
* 2000 – Kronprins Håkon 

Prisen ble delt ut for siste gang i år 2000.

## Referanser
Nasjonalforeningens folkehelsepris

**Nasjonalforeningens folkehelsepris** er en utmerkelse som gis til de som har arbeidet for en bedre folkehelse i Norge.

Nasjonalforeningen for folkehelsen delte ut Folkehelseprisen nasjonalt mellom 1996 og 2007. Prisen skulle gå til en eller flere personer som på en fremragende måte bidrar eller har bidratt til å synliggjøre, stimulere og styrke det forebyggende helsearbeidet i Norge. Prisen besto av et reisestipend, et diplom og en skulptur av billedhugger Lise Amundsen.

Siden 2018 tildeles Folkehelseprisen regionalt fra fylkeslagene i Nasjonalforeningen for folkehelsen.

Følgende har mottatt prisen nasjonalt:

* 1996 – Ingrid Espelid Hovig for sitt arbeid med kosthold
* 1997 – Arthur Arntzen for sin bruk av humor 
* 1998 – Anne-Cath. Vestly for å ha belyst relasjoner mellom barn og voksne med snert og humor
* 1999 – Grete Roede for sitt arbeid med kosthold og Grete Waitz for sitt arbeid for trening
* 2001 - Claus Helberg for sitt arbeid for friluftsliv gjennom Den Norske Turistforening 
* 2002 - Magne Raundalen for sitt arbeid innen psykisk helse 
* 2003 - Åsa Rytter Evensen for arbeidet med å spre informasjon og alminneliggjøre temaer knyttet til seksualitet og samliv.
* 2004 - Trond Viggo Torgersen for sitt fantasifulle og grensesprengende helseopplysningsarbeid overfor barn og unge.
* 2005 - Fakhra Salimi for innsatsen for innvandrer- og flyktningekvinners fysiske og mentale helse.
* 2006 - Lise Karlsen for sitt arbeid med rusmiddelavhengige
* 2007 - Paal-André Grinderud for sin åpenhet rundt alkoholmisbruk i familien.

## Referanser
Odilo av Cluny

**Odilo** (født 961 eller 962 på slottet Mercœur ved Saint-Cirgues i Haute-Loire i Frankrike; død 1. januar 1049 i Souvigny) var cluniasensermunk og den femte abbed av Cluny fra 994 til 1049. Odilo ble helligkpret; hans minnedag var 2. januar, , i Cluny feires han nå 19. januar og i Sveits 6. februar. Andre steder er minnedagen 11. mai.

## Liv og virke
### Bakgrunn
Odilo stammet fra adelen, adelsfamilien Mercour i Auvergne.

Som kannik ved katedralen i Saint-Julien ved Le Puy førte han først det den gang vanlige livet for en rik kirkefyrste, som ikke forsaket noe. Allerede her lærte han å kjenne den hellige Majolus, abbed i klosteret Cluny i Burgund, og kanskje var det dette møtet som gjorde at han erkjente at han befant seg på feil vei. Men det var ikke lett for ham å bestemme seg for å tre inn hos de svarte benediktinerne (Ordo Sancti Benedicti - OSB) i Cluny. Det var først da han vendte seg til abbeden av St. Bénigne i Dijon for å få råd, at noen klarte å få ham til å ta en avgjørelse.

### Abbed
I 991 trådte han inn i klosteret i Cluny, og der ble han allerede i mai 993 koadjutor for abbed Maiolus, og etterfulgte denne som abbed den 11. mai 994.

Odilo kjente nesten alle de viktigste herskere på denne tid: Det sachsiske keiserhus (keiserinne Adelheid, keiser Otto III), keiserne Henrik II, de saliske herskere Konrad II og Henrik, kongene av Frankrike, Ungarn, Navarra og León. Som abbed førte han den kluniasensiske reform til sitt høydepunkt. Det året han døde tilhørte allerede 68 kloster grupperingen rundt Cluny (var filialisert).

Odilos politiske anliggender var fremfor alt Gudsfreden, det vil si bestemte hellige tider – for eksempel kirkelige høytider – da kamp og strid ikke måtte forekomme, og kirkens frihet (*[[libertas ecclesiae]]*), og avskaffelsen av egenkirkesystemet. Cluny og dets filialklostre skulle kun understilles Paven. Cluny ble eksempt i 998, noe som var nytt og banebrytende den gang; 38 klostre var da allerede filialisert.

Allesjelersdagen går tilbake til abbed Odilo - fra 1028/30 var den foreskrevet for Cluny.

I 1033 ble Odilo etter at erkebiskop Burchard døde (22. juni) valgt til erkebiskop av Lyon. men han avviste valget og embedet; han cvar fremfor alt en bønnens og askesens mann.

Dannelse og utdannelse av munkene i clyny-klostrene lå ham sterkt på hjertet.

## Helligkåring, levninger
Odilo ble helligkåret i 1345. Hans relikvier ble skrinlagt i 1345, men sammen med Majolus' jordiske rester ble de brent i Souvigny under den franske revolusjon i 1793 «på Fedrelandets alter».

## Litteratur
* 
* Jean Vigier (Hg.): *Odilon de Mercoeur, l'Auvergne et Cluny. La paix de Dieu et l'Europe de l'an mil*. Créer, Nonette 2002, ISBN 2-909797-76-7.

## Referanser


## Eksterne lenker

* 
* 
*
Verdenscupen i alpint 2016/17 — Super-G menn — Val Gardena

**Så hadde [[Verdenscupen i alpint 2016/17]]** flyttet seg til Italia og det var klart for Super-G i Val Gardena.

## Resultater

## Eksterne lenker
Offisiell resultatside
Anette Hovind Johansen

**Anette Hovind Johansen** (født 1980) er en norsk tidligere håndballspiller. Hun har spilt for den danske klubben GOG Svendborg TGI.

Hun debuterte på det norske landslaget i 2000, og har spilt 99 kamper og scoret 218 mål (opp til 2007 VM-finalen). Hun er europamester fra 2006. Hun fikk en sølvmedalje i Håndball-VM 2007 for kvinner.

## Eksterne lenker
*
Unni Nyhamar Hinkel

**Unni Nyhamar Hinkel** (født 1979) er en norsk tidligere håndballspiller. Hun spilte 50 kamper og scoret 60 mål for Norge håndballandslaget fra 2001 til 2003. Hun vant en sølvmedalje i VM i 2001.

## Eksterne lenker
*
Freescale 683XX

**Freescale 683xx**, tidligere kalt **Motorola 683xx**, er en familie av mikrokontrollere som bruker en Motorola 68000-basert mikroprosessorkjerne. Familien benytter et maskinvarebeskrivende språk som sørger for en forbedret fabrikasjonsprosess.

Familien består av to mikroprosessorkjerner: Motorola 68EC000 og CPU32. Instruksjonsettet til CPU32 ligner på Motorola 68020, men er uten bitfelt-instruksjoner, har enkelte instruksjoner som er unike for CPU32-kjernen, slik som instruksjoner for tabelloppslag og interpolering, og enkelte stoppmodi for begrenset energibruk.

## Eksterne lenker
*Freescale M683xx prosessorer
Anton Faanes

**Anton Faanes** (1852–1945) var en norsk lærer, klokker, gårdbruker og kommunepolitiker. Han var Ytterøys ordfører fra 1903 til 1922.

## Biografi
Han ble født på Nedre Fånes på Frosta som sønn av gårdbruker Johannes Faanes og hustru Ingeborg Anna Naavik. Han gikk Klæbu seminar, der han ble uteksaminert i 1872, og arbeidet først som lærer i Surnadal og Leksdal.

I 1881 ble Faanes lærer og klokker på Ytterøy. Han giftet seg i 1890 med Fredrikke Guldahl; hun var datter av overstiger og ordfører John Guldahl og søster av fylkesmann Halvor Bachke Guldahl. Hennes søster Kristianne Johanne var gift med ordfører John Vigen. Anton og Fredrikke bodde på Falstad (Klokkergården) på Ytterøy og fikk sønnene Ingolf og Alf.

På Ytterøy var Faanes formann i skolestyret fra 1894 til 1911 og ordfører fra 1903 til 1922. Han hadde også fylkeskommunale verv, deriblant som styreformann ved Innherred sykehus. Faanes var venstremann.

Anton Faanes pensjonerte seg som lærer i 1922 og flyttet tilbake til slektsgården på Frosta, som han overtok etter sin avdøde bror, Hans Faanes. Han drev gården med sønnen Alf frem til Ingolf kjøpte den i 1943.

## Referanser
Hengebre

En **hengebre**, **falljøkel** eller **dalsidebre** er en type isbre som «henger» i en dal- eller fjellside uten å ha dannet noen markert botn (fordypning i fjellsiden). Hengebreer kan også være breer som henger over et stup eller i en dalside og som ikke når helt ned til dalbunnen.

Hengebreer er oftest selvstendige flak i bratte fjellsider der det ikke er noen botn, men kan også være utløpere av platåbreer. Små breer som forekommer spredt i områder med isbreer er også hengebreer. Større hengebreer er vanlig i Alpene og på vulkankjegler, for eksempel Beerenberg på Jan Mayen.

Et viktig trekk ved hengebreer er at det ikke er dannet noen markert botn (fordypning i fjellsiden), men om breen vokser seg stor nok vil den over tid erodere dalsiden og forme en botn og da blir breen gradvis til en botnbre.

## Snøskred
Snø- og isskred fra hengebreer er vanlig og frakter is og snø til dalbunnen under. Når dette skjer kan det for katastrofale følger for personer og eiendom som befinner seg nedenfor breen.

I 1937 ble alle 16 deltagere i en ekspedisjon til Nanga Parbat drept da de slo leir under en hengebre som kollapset og ismassene traff leiren.

Steinras og isskred fra en hengebre var ansvarlig for Kolka-Karmadon-raset i Russland i 2002, som tok livet av minst 125 mennesker og begravde deler av landsbyen Karmadon.

## Referanser
Fie Woller

**Fie Woller** (født 17. september 1992 i Herning) er en dansk håndballspiller, som spiller for den franske klubben  og det danske landslaget. Hun har tidligere spilt for Snejbjerg,  og  i Danmark,  i Tyskland og  i Frankrike.

## Karriere
### Klubb
Woller startet å spille håndball som 5-åring for den lokale klubben Snejbjerg. I 2007 meldte hun overgang til , hvor hun spilte to sesonger for rekruttlaget, før hun fikk debuten på A-laget i 2009.

15. november 2016 ble det klart at hun hadde signert en toårskontrakt med den tyske klubben .

### Landslag
Woller ble tatt ut i bruttotroppen til det danske kvinnelandslaget foran Håndball-EM 2012, Håndball-EM 2014 og Håndball-VM 2015, men var ikke blant de 16 utvalgte i noen av mesterskapene. Hennes mesterskapsdebut kom under Håndball-EM 2016 i Sverige.

## Meritter
;Midtjylland
* EHF-cupen: 2011
* Cupvinnercupen: 2015
* Dansk mester: 2011, 2013, 2015

;Bietigheim
* Tysk mester: 2017, 2019

;Danmark
*Junior-VM 2011: Gull
*Ungdoms-VM 2009: Gull

## Privatliv
Hennes tvillingsøster Cecilie Woller spiller også håndball, for Ajax København.

## Referanser


## Eksterne lenker
* 
*
Cecilie Woller

**Cecilie Woller** (født 17. september 1992 i Herning) er en dansk håndballspiller, som spiller for den danske hovedstadsklubben Ajax København etter tidligere å ha spilt for  og .

Woller tok gull med Danmark under Sommer-OL for ungdom 2010.

Hennes tvillingsøster Fie Woller spiller også håndball, for den tyske klubben  og det danske kvinnelandslaget.

## Meritter
;Midtjylland
* EHF-cupen: 2011
* Dansk mester: 2011

## Referanser


## Eksterne lenker
* 
* Profil på *.dk*
Freescale DragonBall

**Freescale DragonBall**, også kalt **Motorola DragonBall** eller **MC68328**, er en mikrokontroller som benytter en Motorola 68000.basert mikroprosessorkjerne. Mikrokontrolleren er implementert som et innebygd system med lavt energiforbruk for mobilt utstyr. Den blir støttet av μClinux. Den ble støttet av Motorola i Hongkong og ble lansert i 1995.

Den ble benyttet i den personlige digitale assistent (PDA) PalmPilot, og flere av de etterfølgende PDA-er som ble lansert av Palm, Inc.. Dette gjelder alle PDA-er som benyttet versjonene 1 til 4 av Palm OS. Versjon 5 av Palm OS benyttet mikroprosessorene ARM.  Freescale DragonBall ble også benyttet på enkelte AlphaSmart portable tekstbehandlere, deriblant modellene Dana og Dana Wireless.

Basismodellen (68328) og DragonBall EZ (MC68EZ328) hadde en ytelse på 2.7 MIPS og kjørte i 16.58 MHz. Modellen DragonBall VZ (MC68VZ328) hadde en ytelse på 5.4 MIPS og kjørte i 33 MHz, og DragonBall Super VZ (MC68SZ328) hadde en ytelse på 10.8 MIPS og kjørte i 66 MHz.

## Referanser
Freescale ColdFire

**NXP ColdFire** er en mikroprosessor som er basert på Motorola 68000-serien, og som produseres for innebygde systemer av NXP Semiconductors. Før 2015 ble den produsert av Freescale Semiconductor.

## Eksterne lenker
* Freescale Semiconductor's ColdFire (offisiell hjemmeside)
Mimi Kopperud Slevigen

**Mimi Kopperud Slevigen** (født 1977) er en norsk tidligere håndballspiller. Hun debuterte på Norges kvinnelandslag i håndball i 1999, og spilte 59 kamper for landslaget. Hun fikk en sølvmedalje på verdens Håndball-VM i 2001, og en sølvmedalje i EM i 2002.

## Eksterne lenker
*
Heidi Halvorsen

**Heidi Halvorsen** (født 1976) er en  norsk tidligere håndballspiller keeper. Hun spilte åtte kamper for landslaget i håndball i 2001, og deltok på Håndball-VM 2001 for kvinner i Italia, der det norske laget på andreplass.

## Eksterne lenker
*
Berit Hynne

**Berit Hynne** (født 1979) er en norsk tidligere håndballspiller som spilte for klubben Levanger HK og for Norges kvinnelandslag i håndball.

Hun konkurrerte på Håndball-VM 2003 for kvinner, og spilte totalt 19 kamper for landslaget i løpet av sin karriere.
## Eksterne lenker
*
Sébastien Érard

**Sébastien Érard** (1752–1831) var en fransk instrumentbygger av elsassisk herkomst.

## Liv og virke
I 1779 grunnla Érard en klaverfabrikk som under nevøen Pierre Erards ledelse var verdens ledende i flere tiår på midten av 1800-tallet.

Sébastien Érard gjorde mange forbedringer av harpe- og klaver-mekanikken. De viktigste var dobbeltpedalharpe i 1811 og hammerklaverets repetisjonsmekanikk («double échappement») i 1821, som konkurrenten Henri Herz gjorde noen detaljforbedringer på. Tidens pianister var raskt ute med å utnytte mulighetene som lå i de nye instrumentene og en periode med store klavervirtuoser fulgte.

Av betydelige musikere som spilte Érard-pianoer var Charles-Valentin Alkan, Beethoven, Chopin, Fauré, Haydn, Herz, Liszt, Mendelssohn, Moscheles, Verdi, Ravel, Paderewski og mange andre.

## Referanser


## Litteratur
* ''Sebastien Erard (1752-1831)'', pianosromantiques.com. Besøkt 18. desember 2016.
* ''Erard, Piano and Harp Maker'', UK Piano Page. Besøkt 18. desember 2016.
* David Crombie: *Piano. Evolution, Design and Performance*. London 1995, ISBN 1-871547-99-7

## Eksterne lenker
* 
* Centre Sébastien Érard
* ''The period piano center''
Anne Cecilie la Cour

**Anne Cecilie Dornonville de la Cour** (født 8. desember 1993 i Aarhus) er en dansk håndballspiller, som spiller for den danske klubben  og det danske landslaget.

## Karriere
### Klubb
La Cour reiste i ung alder til Jylland, hvor hun gikk på Viborg Håndbold College og spilte for den lokale klubben . Der fikk hun spilletid i både Cupvinnercupen og Mesterligaen.

I 2013 signerte hun for  og sikret klubben opprykk til Damehåndboldligaen, der hun i 2014/15-sesongen ble nest beste toppscorer med 135 mål.

La Cour meldte overgang til hovedstadsklubben  foran 2015/16-sesongen.

### Landslag
La Cour ble tatt ut i bruttotroppen til det danske kvinnelandslaget foran Håndball-EM 2014 og Håndball-VM 2015, men var ikke blant de 16 utvalgte i noen av mesterskapene. Hennes mesterskapsdebut kom i Håndball-EM 2016 i Sverige, grunnet skaden Line Jørgensen pådro seg i Golden League i 2016.

## Referanser


## Eksterne lenker
*
Nestlé Bear Brand

Bear Brand er en merkevare av melkepulver og sterilisert melk en besittelse av Nestlé. De er solgt i Sørøst-Asia. Substantivet merkevare av melk i Sveits var *Bärenmarke*.
ΜClinux

**μClinux** er en tidligere fork av Linuxkjernen beregnet på mikrokontrollere i innebygde systemer uten en minnehåndterer. μClinux ble skapt av D. Jeff Dionne and Kenneth Albanowski i 1998, som en fork av versjon 2.0.33 av Linuxkjernen. Opprinnelig ble μClinux brukt på Freescale DragonBall, en mikrokontroller som var basert på Motorola 68000-serien, og da spesielt Motorola 68EZ328 som ble benyttet i PalmPilot.

Tidlig i 1999 ble støtte tilføyd for Freescale ColdFire, og senere ble det tilføyd støtte for ARM mikroprosessorer. Senere versjoner av μClinux var basert på versjon 2.4 og 2.6 av Linuxkjernen.

Siden versjon 2.5.46 har μClinux vært gjenforent med Linuxkjernen. Det pågår ikke lenger noen aktiv utvikling av μClinux.

## Referanser


## Eksterne lenker
*
Jomfruland nasjonalpark

**Jomfruland nasjonalpark** er en norsk nasjonalpark som ligger på og rundt øyene Jomfruland og Stråholmen i skjærgården i Telemark; 98 % av arealet i nasjonalparken er sjøområder. Parken ble opprettet i 2016 for «*å ta vare på et større naturområde med geologisk særpreg med israndavsetninger og biologisk mangfold i sjø og på land med særegne og representative økosystemer og landskap som er uten tyngre naturinngrep*»  og den dekker et område på 117 km2. 

Nasjonalparken ligger i Kragerø kommune; og grenser opp til Stråholmen landskapsvernområde som ble nyopprettet samtidig med nasjonalparken. Opprettelsen kom som følge av et lokalt initiativ som startet i 2013. 

## Geografi, landskap, geologi
98 % av arealet i nasjonalparken består av sjø og sjøbunn. Mye av sjøbunnen er på grunt vann og har høy produksjon. Omtrent 15 kvadratkilometer med naturtypene tareskog, ålegraseng, bløtbunn, skjellsand og israndavsetning har nasjonal verdi.

Landskapet mot havet er preget av rullestein og strandvoller. På innsiden er det åpne beiter og slåtteenger. Endemorenen Raet som ble dannet på slutten av siste istid, dominerer i hele nasjonalparkens lengde, både i sjø og på land. Rullesteinstranda på utsiden av Jomfruland er ca 7 km lang.

## Flora og fauna
Jomfruland og Stråholmen brukes som rasteområder for trekkefugler. Jomfruland Fuglestasjon har registrert 318 fuglearter, noe som er det nest største antallet i landet. Nord på Jomfruland og på Stråholmen hekker nattergal, tornirisk og av og til tornskate og rosenfink. Området har den største forekomsten av sjøorre på Østlandet. Det er en fast bestand av steinkobbe på Telemarkskysten og en stor andel holder til i nasjonalparken.

## Forvaltning og bruk av området
Området er et populær fritidsområde. Særlig Jomfruland, men også Stråholmen, de andre holmene og Stangnes på fastlandet er mye besøkt. Det er 22 områder i nasjonalparken med samlet areal på 1503 daa som er sikret for allmennheten til friluftsliv.

## Referanser


## Eksterne lenker
*
Fremoverkompatibilitet

**Fremoverkompatibilitet** er en egenskap ved et system som gjør at det er kompatibelt med en senere versjon av seg selv. Denne egenskapen kan omfatte en datamaskin, elektriske grensesnitt, telekommunikasjonssignaler, protokoller for datakommunikasjon, filformater eller programmeringsspråk. Motparten til fremoverkompatibilitet er bakoverkompatibilitet.
Nicolai Frederik Reichwein

**Nicolai Frederik Reichwein** (født 1692 på Næs ved Tønsberg, død 14. oktober 1761 i Itzehoe i hertugdømmet Holstein) var en dansk-norsk offiser. 

## Karriere
Han var sønn av kaptein Frederik Christian Reichwein til Næs (ca. 1660-1730) og Else Cathrine Andersdatter Bildt (d. før 1709). Han begynte sin karriere som sersjant ved Frederik Christopher de Cicignons infanteriregiment. 1716 ble han fenrik, samme år sekondløytnant, 1723 ved Grenaderkorpset, 1728 premierløytnant, 1734 karakterisert kaptein ved Drabantgarden, samme år virkelig kaptein ved Grenaderkorpset, 1738 karakterisert major, 1744 premiermajor, samme år karakterisert oberst, 1748 sjef for 1. akershusiske nasjonale infanteriregiment, 1754 for et gevorbent regiment og i 1755 generalmajor. I 1758 ved Nordenfjeldske gevorbne regiment.

Han døde den 14. oktober 1761 i Itzehoe i Holsten, og ble bisatt ti dager senere samme sted.

## Familie
Reichwein ble gift første gang den 29. juni 1735 i Vor Frue kirke (København) med Søster Christiansdatter Scavenius (1699 –1738). Med henne fikk han barnene:

* Ingeborg Kirstine (1736–1815), gift i Christiansborg slottskirke med generalmajor Valentin Vilhelm Hartvig Huitfeldt (1719–1792)
* Else Cathrine (1737–1814), gift i Christiansborg slottskirke med major Christoffer Christian Huitfeldt (1720–1759)
* Frederik Christian Reichwein (d. 1739)
* Frederik Christian Reichwein (d. 1750)
* Søster, døpt 8. februar 1752 i Christiania slottskirke. Var i 1789 som sinnssvak sendt til tukthus i Hamburg, senere til Glückstadt.

Annen gang giftet Reichwein seg med Anne Marie Lillienskiold (1708–1792).

## Referanser
32-biter

Innenfor informatikk er **32-biter** heltall, minneadresser og andre dataenheter de som er 32 biter  (4 oktetter) brede. 32-biter mikroprosessorer og aritmetisk logiske enheter er de som er basert på 32-biter prosessorregistere, adressebusser og databusser. 32-biter er også et begrep som brukes om en generasjon av mikrodatamaskiner og personlige datamaskiner hvor 32-biter mikroprosessorer er normen.
Tonje Skinnarland

**Tonje Skinnarland** (født 1967) er en norsk tidligere offiser.

Skinnarland er generalmajor og har vært sjef for Luftforsvaret. I juni 2021 ble hun utnevnt til sjef for operasjoner i Forsvarsstaben og tiltrådte i stillingen i august samme år. Hun sluttet i Forsvaret i januar 2025, etter 37 år.

## Karriere
Skinnarland vant Norsk Aero Klubbs kårde som beste elev ved Luftkrigsskolen i 1994.

Hun var fra 2014 til 2016 overadjutant fra Luftforsvaret hos Hans Majestet Kongen.

Da hun i 2016 tiltrådte som stabssjef i Luftforsvaret ble hun forsvarsgrenens første kvinnelige brigader. Etter generalmajor Per-Egil Ryggs død i 2016 fungerte Skinnarland midlertidig som sjef for Luftforsvaret fra 24. oktober 2016, før hun i februar 2017 formelt ble innsatt i stillingen som «Sjef Luftforsvaret». Hun ble dermed Luftforsvarets første kvinnelige øverste sjef, og den første sjefen for Luftforsvaret som ikke var flyger. 

Hun ble i 2021 beordret til tjeneste som sjef for operasjonsavdelingen i Forsvarsstaben. Skinnarland har gått Forsvarets stabsskole og Forsvarets høgskole, og har vært luftvingsjef 130 Luftving (stasjonsjef Luftforsvarets stasjon Mågerø). 

## Utmerkelser
Skinnarland har mottatt følgende dekorasjoner:
* Forsvarsmedaljen med laurbærgren
* Kong Harald Vs jubileumsmedalje 1991–2016
* Forsvarsmedaljen med stjerne
* Forsvarets medalje for internasjonale operasjoner
* Luftforsvarets vernedyktighetsmedalje med tre stjerner
* Kommandør av Viesturs orden
* NATO-medaljen for Kosovo
* Norges Forsvarsforenings verneidrettsmedalje med stjerne

## Referanser
Hammaren (Hammerfest)

**Hammaren** er et fjell i Hammerfest kommune i Finnmark. Det ligger på nordkysten av Kvaløya og har en høyde på 165 meter.

## Referanser
Junior-NM i friidrett 2016

**Junior-NM i friidrett 2016** ble arrangert fra 5. til 7. august 2016, i Brandbu. Arrangør var Brandbu IF Friidrett. 

## Resultater
### Herrer U23

### Kvinner U23

### Herrer U20

### Kvinner U20

## Se også
*NM i friidrett 2016

## Kilder
* Junior-NM 2016
Ingeborg Kirstine Reichwein

**Ingeborg Kirstine Reichwein** (født 27. februar 1736, død 16. januar 1815) var en norskfødt adelskvinne av slekten Reichwein. 

Hun var datter av offiser Nicolai Frederik Reichwein og hustru Søster Christiansdatter Scavenius (1699 –1738). Hun hadde magister F.C. Eilschow som lærer, og holdt syv år gammel, annen juledag 1743, offentlig talen «Nogle Betragtninger over Jesu Christi Fødsel, fremførte i en offentlig Tale den anden Juule-Dag 1743», senere utgitt i København på fransk og dansk som «Reflexions sur la naissance de Jesus Christ prononcées en forme d'harangue dans une illustre assmblée le second jour de noel, »

Den 15. januar 1755 ble hun gift i Christiansborg slottskirke med kammerherre og senere generalmajor Valentin Vilhelm Hartvig Huitfeldt til Ellinggaard (1719–1792). Hun døde på Ramberg på Jeløya, og ble begravet på Moss kirkegård. 

## Referanser
General Francisco Javier Mina internasjonale lufthavn

**General Francisco Javier Mina internasjonale **  er en internasjonal flyplass i Tampico, Tamaulipas, Mexico. Den er oppkalt etter general Francisco Javier Mina, en leder i Mexicos uavhengighetskrig. Den betjener nasjonal og internasjonal flytrafikk i storbyområdet Tampico, Ciudad Madero og Altamira.

Den håndterte  688&nbsp;893 passasjerer i 2014, og 763&nbsp;744 passasjerer i 2015.

## Mest trafikkerte rutene

## Eksterne lenker
* Grupo Aeroportuario Centro Norte de México
* Aeropuerto de Tampico
Søre Smedhamran

**Søre Smedhamran** (historisk også *Søre Hammaren*) er et fjell i Rondane i Dovre kommune i Innlandet. Det ligger nord for Storsmeden, og danner ei egg mellom Smedbotn i øst og Langholet i vest. Fjellet har en høyde på  meter over havet og er den høyeste av Smedhamran. Langs egga ligger også flere mindre toppunkter, med primærfaktor under 50 meter.

## Se også
* Liste over Norges høyeste fjell
* Liste over fjell i Skandinavia

## Referanser
Nicolai Christian Reichwein

**Nicolai Christian Reichwein**, til Trones i Verdalen (født ca. 1671 på Jørstad, død 5. juni 1718 i Holland) var en dansk-norsk offiser. 

Han var sønn av Georg Reichwein den yngre og hustru Lisbet Ottesdatter Gyldenaar.

## Karriere
Før 1695 sto han i fransk tjeneste (Royal Danois) i seks år, hvor han avanserte til løytnant. Etter hjemkomsten drepte han, formentlig i en duell, løytnant Thies av Gyldenløves gevorbne infanteriregiment og ble heretter holdt i arrest hos de Seue i Trondhjem. Den 28. september 1695 ble han pardonnert på farens forbønn, hvoretter han igjen gikk i fransk tjeneste. Tre straffeår i utlandet senere vendte han tilbake og ble 1700 kaptein i Gudbrandsdalske kompani av Oplanske nasjonale infanteriregiments reserve, i 1701 kaptein ved Nordenfjeldske nasjonale dragonregiment, 1705 major, 1709 karakterisert og året etter virkelig oberstløytnant, 1714 karakterisert oberst.

## Godseier
Reichwein bygget et våningshus på Trones og samlet et betydelig jordegods i bygden. I 1718 reiste han syk til Holland hvor han den 5. mai ble operert for blæresten og døde en måned senere. Liket ble fraktet til Verdalen hvor han ble bisatt den 18. juli samme år i Stiklestad kirke. To år senere ble han begravet i sitt gravsted i en blylagt ekekiste. Kirken har en messehagel av fløyel med et krusifiks og Reichweins våpen i sølv. Da han var uten etterkommere, testamenterte han sine etterlatte midler til *Deris Kongl: May.ts Krigs Cassa* samt til halvsøsken og til de fattige i Trondhjems hospital.

## Referanser
Nørdre Smedhamran

**Nørdre Smedhamran** (historisk også *Nordre Hammaren*) er et fjell i Rondane i Dovre kommune i Innlandet. Det ligger nord for Søre Smedhamran, mellom Smedbotn i øst, Dørålen i nord og Verkilsdalen i vest. Fjellet har en høyde på  meter over havet.

## Se også
* Liste over Norges høyeste fjell
* Smedhamran

## Referanser
Kadokawa

**Kadokawa** er et datterselskap til Kadokawa Dwango. Selskapet samler flere andre mindre selskap som fungerer som forlag, som da gir ut bøker, manga, visuelle romaner, film, anime og digitalt innhold.

## Referanser


## Eksterne lenker
*
Mandelgave

**Mandelgaven** er en gave til den som finner den hele mandelen i risalamanden (= fra *Ris à la Malta*) eller i risengrøten.  Skikken er fortrinnsvis knyttet til dansk og skånsk juletradisjon, men har i noen grad spredt seg i Norden. Det som måtte være av tradisjon i Norge og i Island ligger tett opp mot den danske.

I gamle dager var gaven titt en marsipangris eller litt godteri. Flere steder i Danmark har det også vært tradisjon for at vinneren av mandelgaven fikk retten til å utdele den første julegaven.  I Sverige nord for Skåne samt i Finland taler man oftere om at den som får mandelen kommer til å bli gift det følgende år.

Mandelgaven er en fast tradisjon hos mange danske familier, og i særdeleshet barnefamilier.

## Eksterne lenker
Ole Kr. Olsen

**Ole Kristian Olsen** (1889-1957) var gruvearbeider ved Fosdalens Bergverk, småbruker på plassen Tømte, skogsarbeider og ordfører i Malm kommune 1929-1931, 1935-1940 og 1945-1948. Han representerte Arbeiderpartiet, og var også midlertidig oppnevnt ordfører fra freden i mai 1945 til valg ble gjennomført samme høst.

Han vokste opp hos fosterforeldre på Forbot i Åfjord etter foreldrenes død, og arbeidet som gårdsarbeider i Åfjord. Før han flyttet til Malm arbeidet han også en kort tid ved et smelteverk i Strinda. Han giftet seg i 1911 med Signe Tveraas fra Malm, som han hadde møtt i Åfjord. Han satt i kommunestyret 1920–25 og fra 1929.

I hans tid som ordfører var kommunen satt under offentlig administrasjon (1928–38) på grunn av betalingsvansker. Han var en av stifterne av Malm Ap i 1911, og var også styreformann i Malm samvirkelag.

Han var bestefar til senere ordfører Kåre Olsen.

## Referanser
Konisk rullelager

**Koniske rullelagre** er rullelagrene som kan støtte aksialkreftene (dvs., de er gode trykklagre) mot radielle krefter.

## Beskrivelse
Den indre og ytre ring er deler av kjegler og rullene er koniske slik at de koniske flatene møtes i et felles punkt på den viktigste aksen i lageret. Denne geometri gjør at bevegelse av kjegler forblir aksial, med ingen glidende bevegelse mellom ytre ring og rullene.

Denne koniske geometri skaper en lineær kontaktflate som tillater større belastninger enn med kulelagrene, som bare har punkt-kontakt. 

Rullene er stabilisert og holdes på plass av en flens på den indre ringen, mot som den store enden holdes de på plass av sin koniske form.

Jo større vinkler disse kjeglene har, jo større aksial kraft kan lageret bære.

## Historie
Den 23. mars 1895 fikk  John Scott Lincoln, en bonde og snekker fra Wilmot, Indiana patent fra United States Patent Office for sin oppfinnelse av det koniske rullelager. Hensikten med hans oppfinnelse var å få bedre ytelse av de vognhjul som han brukte på gårdeni. I 1898 fikk  Henry Timken  patent for koniske rullelager. På den tiden var Timken  en vognbygger i St. Louis og hadde tre patenter for fjærer til sine vogner, men var hans patent for koniske rullelagre som gjorde at hans selskap ble vellykket.

Koniske rullelagre var et gjennombrudd på slutten av det 19. århundre fordi lagrene som ble brukt i hjulaksler som ikke hadde ikke endret seg mye siden oldtiden. De besto av en sylindrisk ring omsluttet av en ytre ring med et smøremiddel. Uten tilstrekkelig smøring, ville lagrene mislykkes på grunn av sterk varme forårsaket av friksjon. Timken var i stand til å redusere friksjonen på sine aksellagrene ved å legge til koniske ruller som faktisk rullet mens de overførerte lasten jevnt fra aksel gjennom de herdede indre og ytre stålringer og valser - hans *koniske rullelager*.

## Se også
* Rullelager

## Referanser
Althea Reinhardt

**Althea Rebecca Reinhardt** (født 1. september 1996 i Aarhus) er en dansk håndballmålvakt, som spiller for den danske klubben  og det danske landslaget.

## Karriere
### Klubb
Reinhardt har spilt for Horbelev,  og , før hun i 2016 signerte for .

### Landslag
7. oktober 2016 debuterte Reinhardt for det danske rekruttlandslaget mot Norge under Golden League.

Reinhardt fikk sin mesterskapsdebut under Håndball-EM 2016 i Sverige, ettersom Rikke Poulsen var skadet.

## Referanser


## Eksterne lenker
*
Mette Iversen Sahlholdt

**Mette Iversen Sahlholdt** (født 22. juli 1977) er en dansk håndballspiller, som spiller for den danske klubben  og det danske landslaget.

Sahlholdt ble tatt ut i bruttotroppen til det danske kvinnelandslaget foran Håndball-EM 2014, men var ikke blant de 16 utvalgte. Året etter ble hun tatt ut i 16-mannstroppen til Håndball-VM 2015 på hjemmebane.

Hun er gift med s håndballtrener Kenneth Sahlholdt.

## Referanser


## Eksterne lenker
* Profil på *.dk*
Michael Apted

**Michael Apted** (født 10. februar 1941 i Aylesbury i Buckinghamshire, død 7. januar 2021) var en britisk regissør, filmprodusent, manusforfatter og skuespiller.

Som ung studerte Apted rettsvitenskap og historie ved University of Cambridge. Etter det gjorde han kildearbeid for det britiske fjernsynsselskapet Granada Television, hvor han etter hvert også fikk jobb som regissør. Han regisserte blant annet flere episoder av TV-serien *[[Coronation Street]]*. Apted har vunnet flere British Academy Television Awards, blant annet for beste dramaregissør.

I 1980 flyttet han til USA for å regissere sin første langfilm, *[[Loretta - gruvearbeiderens datter]]*, som ble nominert til sju Oscar-priser. I 1983 regisserte han *[[Gorky Park]]*, en filmatisering av Martin Cruz Smiths roman, og i 1988 var han regissør for *[[I gorillaens rike]]*, en biografisk film om Dian Fossey. I 1999 regisserte han James Bond-filmen *[[The World Is Not Enough]]*.

Michael Apted har også regissert de tre første episodene av BBCs og HBOs dramaserie *[[Rome (TV-serie)|Rome]]*.

## Filmografi (utvalg)
* *[[Up (dokumentarserie)|Up]]* (siden 1971 hvert syvende år, dokumentarserie)
* 1980 *[[Loretta - gruvearbeiderens datter]]* (spillefilm)
*1983 *[[Gorky Park (film)|Gorky Park]]* (spillefilm)
*1988 *[[I gorillaens rike]]* (spillefilm)
*1994 *[[Nell]]* (spillefilm)
*1999 *[[The World Is Not Enough]]* (spillefilm)
*2001 *[[Enigma (film)|Enigma]]* (spillefilm)
*2005 *[[Rome (TV-serie)|Rome]]* (TV-serie; de første tre episodene)
*2017 *[[Unlocked]]* (spillefilm)
*2010 *[[Legenden om Narnia - Reisen til det ytterste hav]]* (spillefilm)

## Referanser


## Eksterne lenker
* 
* 
*
Mikrokode

En **mikrokode** er en kommandotolk som befinner seg mellom maskinvaren og arkitekturen til en datamaskin. Den gjør det mulig å implementere høyere nivås maskinkode-instruksjoner eller sekvenser av endelige tilstandsmaskiner innenfor digital informasjon. Mikrokode benyttes i mikroprosessorer, såvel som i mikrokontrollere, digitale signalprosessorer, kanal I/O, diskkontrollere, nettverkskort, nettverksprosessorer, grafikkprosessorer og annen maskinvare.

## Eksterne lenker
* Writable Instruction Set Computer
Liste over ordførere i Jøssund

**Liste over ordførere i Jøssund** omfatter årene fra 1896 til 1963 mens Jøssund var en selvstendig kommune på Fosen i Sør-Trøndelag. 

Med formannskapslovene av 1837 ble Jøssund en del av Åfjord formannskapsdistrikt (kommune), slik Jøssund sogn allerede var en del av samme prestegjeld. I 1896 ble Jøssund utskilt som egen kommune. I 1964 ble Nes, Jøssund og den nordlige delen av Stjørna slått sammen med Bjugn kommune under navnet Bjugn. I 2020 ble Ørland og Bjugn slått sammen, slik at Jøssund nå er en del av Ørland kommune.

Lista over ordførere inneholder en blanding av handelsdrivende, en bankkasserer og «bygdekontorist», en lærer, og ledere i fiskerorganisasjoner og fagbevegelsen. Johannes Berg var stortingsrepresentant for Sør-Trøndelag i to perioder 1922–1927, mens Nils Lysø var fiskeriminister 1955–63, stortingsrepresentant til 1965 og fylkesmann i Sør-Trøndelag til 1974.

## Liste over ordførere

## Referanser
Line Haugsted

**Line Haugsted** (født 11. november 1994 i Skive) er en dansk håndballspiller, som spiller for den danske klubben  og det danske landslaget.

Haugsted fikk sin mesterskapsdebut for det danske kvinnelandslaget under Håndball-EM 2016 i Sverige.

## Referanser


## Eksterne lenker
*
Aero California

**Aero California (til tider forkortet AeroCal)** var et lavpris flyselskap med hovedkontor på La Paz, Baja California Sur, Mexico. Selskapet opererte et nettverk av innenlandsruter med sin hovedbase på Manuel Márquez de León internasjonale lufthavn.
## Historie

Flyselskapet ble grunnlagt i La Paz, Mexico i 1960 med en flåte av Cessna og Beechcraft fly, først kjent som **Servicios Aéreos** . Tidlig på 1980-tallet hadde etterspørselen etter charterflygning vokst nok til at en større Douglas DC-3 kom inn flåten. I juni 1982 startet selskapet opp med ruteflygning, de første rutene var mellom La Paz, Tijuana og Hermosillo med flytypen Convair 340. I 1989 startet Aero-California ruteflyging internasjonalt med Los Angeles som det første reisemålet. I 1995 hadde flyflåten blitt oppgradert til bare å omfatte jetfly av diverse Douglas DC-9-maskiner.

Den 3. april 2006 ble alle flygningene til Aero-California satt på bakken av det meksikanske luftfartstilsynet, etter at Sekretariatet for kommunikasjon og transport mente at flyselskapets sikkerhetsstandarder ikke var tilfredsstillende. De fikk 90 dager til å løse problemene og var i stand til å gjenoppta flygningene 11. august 2006. Den 23. juli 2008 (en tid da rutenettverket besto av 17 innenlandske destinasjoner), ble flyselskapet igjen suspendert. Denne gang på grunn av påstått gjeld til *Mexican Air Taffic Control, (SENEAM).* Dette førte til streik av medarbeidere 5. august, som teknisk sett fortsetter i dag. Aero-Californias lisens er fortsatt gyldig den dag i dag.

## Ulykker og hendelser
* Aero California ble utsatt for en ulykke 29. januar 1986. En Douglas DC-3 fløy inn i en fjelltopp i nærheten av Las Lomitas under dårlige vær-og siktforhold. Flyet hadde vært på veg fra Villa Constitución flyplass til Los Mochis flyplass.
* Den 21. juli 2004 ble en Douglas DC-9 utsatt for vindskjær ved take-off fra Mexico by internasjonale lufthavn til Durango. Alle 52 passasjerer og fire besetningsmedlemmer overlevde ulykken.

## Flåte
Aero-California hadde følgende fly i løpet av sin eksistens:
* Beechcraft 18
* Convair 340
* Douglas DC-3
* Douglas DC-9-14
* Douglas DC-9-15
* McDonnell Douglas DC-9-32
Flyselskapet hadde alle sine *DC-9*-fly da det stanset driften.

## Referanser
IMP-16

**IMP-16** er en 16-biters mikroprosessor som ble produsert av National Semiconductor. IMP-16 ble lansert i 1973 og var den første 16-biter mikroprosessor som ble produsert. Den bestod av fem integrerte kretser som var produsert ved hjelp av PMOS-transistorer: Fire identiske RALU-brikker (prosessorregistere og aritmetisk logisk enhet) som sørget for en databuss, og en CROM (kontroll og ROM) som sørget for en kontrollsekvens og lagring av mikrokode.

## Eksterne lenker
* IMP-16C board at the Selectric Typewriter Museum
National Semiconductor PACE

**IPC-16A/520 PACE**, forkortelse for **P**rocessing **A**nd **C**ontrol **E**lement, er en tidligere 16-biter mikroprosessor som ble produsert av National Semiconductor. Mikroprosessoren ble lansert i 1975 og var den første kommersielle enkelt-brikke 16-biter mikroprosessor. PACE var etterfølgeren til IMP-16, og instruksjonssettet var basert på denne. Mikroprosessoren hadde fire generelle akkumulatorer.

PACE ble etterfulgt av INS8900, som hadde samme arkitektur, men som var produsert med NMOS-transistorer.

## Eksterne lenker
* IPC-16A PACE, National Semiconductor data sheet
Charles B. Darrow

**Charles Brace Darrow** (født 10. august 1889, død 28. august 1967) var en amerikaner som var best kjent for å ha funnet opp brettspillet Monopol. Elizabeth Magie var imidlertid den opprinnelige oppfinneren av spillet; Darrows versjon var en versjon av originalen. Han ble den første spilldesigneren som tjente nok til å kalle seg millionær.

## Referanser
VM i aking 1955

**VM i aking 1955** (verdensmesterskapet i aking) fant sted i Oslo i Norge i 1955.

## Medaljevinnere
## Singel menn

## Singel kvinner

## Dobbel

## Referanser
Aerolíneas Internacionales

**Aerolíneas Internacionales S. A. de C. V.** er et nedlagt,flyselskap som virket, i Mexico.

## Historie
Aerolíneas Internacionales startet sin virksomhet i juli 1994 under sin president Luis Rodriguez Dorantes og hans bror, Alfredo Rodriguez Dorantes. Selv om det het "Aerolíneas Internacionales" ("International Airlines") har flyselskapet aldri operert utenfor Mexico.

Flyselskapets driftstillatelse ble inndratt av Sekretariatet for Kommunikasjon og Transport på grunn av brudd på sikkerhetsinspeksjoner på sine fly, driften opphørte 13. juni 2003.

Flyselskapet opererte flyvninger fra Cuernavaca til Acapulco, Tijuana, i Aguascalientes, i Hermosillo, Cancún, Reynosa, Ciudad Juárez, Veracruz, Monterrey, Culiacán, Morelia, Guadalajara og Mexico by.
* 1 - Douglas DC-9-14 konfigurert til 90 økonomi (opprinnelig levert til Bonanza Air Lines)
* 6 - Boeing 727-200 konfigurert til 150 økonomi
* 2 - Boeing 727-100 konfigurert til 118 økonomi 
Alle unntatt én av de 727 er i dag forlatt i Cuernavaca's lufthavn. En av 727 ble kjøpt av Kidzania, og er i dag lokalisert i Seoul, for ny åpning av KidZania Seoul.

## Eksterne lenker
* Rutekart
Sverige under Sommer-OL for ungdom 2014

**[[Sverige]]** deltok i Sommer-OL for ungdom 2014 i Nanjing i Kina i perioden 16.–28. august. Troppen bestod av 33 utøvere som deltok i tretten ulike idrettsgrener.

## Medaljer

## Medaljevinnere

## Referanser
Liste over ordførere i Kvenvær

**Liste over ordførere i Kvenvær**. Kvenvær sogn ble utskilt fra Hitra som egen kommune i 1913 og slått sammen med Hitra, Fillan og Sandstad til den nye kommunen Hitra i 1964.

## Se også
*Kommunestyrevalg i Kvenvær kommune

## Noter


## Referanser
Anne Lingan Brændeland

**Anne Brændeland Hovde**, også kjent som **Anne Lingan**,  (født 16. desember 1977) er en norsk sanger og komponist. 

Siden 2000 har hun levert låter til band både i Norge og internasjonalt, som den tysk/amerikanske gruppen Sweetbox, som bla.a gikk til 1. plass i Japan og top 10 i Europa. I 2003 slapp hun singelen  Kicking You Out. Denne låta ble brukt som vignettmusikk til TVNorges realityserie Big Brother, og lå 8 uker på 1. plass på VG LISTA TOP 20. Singlen er med på hennes første og eneste album, Scared, og i forlengelse av utgivelsen var hun på turné og holdt konserter over hele landet. Anne trakk seg ut av rampelyset etter dette, og fortsatte som musiker og låtskriver til ulike artister og prosjekter. I 2011 ble hun nominert til Spellemannsprisen for beste barneplate, som låtskriver og musikalsk  ansvarlig, med albumet Monstermos. Dette var et samarbeid med Gan Aschehoug, og forfatter Endre Lund Eriksens barneunivers Dunderly. Hun jobber nå som musikkpedagog, og er selvstendig næringsdrivende og komponist for Sony/ATV Music Publishing.

## Diskografi
### Singler
* *[[Sleeping Beauty]]* (2000) 
* *[[The Real Thing (Anne Lingan)|The Real Thing]]* (2001) 
* *[[Like A Ghost]]* (2002) 
* *[[Kicking You Out]]* (2003) Nummer en i Norge på VG-lista

### Album
* *[[Scared (Anne Lingan)|Scared]]* (2003) 
## Referanser


## Eksterne lenker
* 
* Rockipedia 
* Plateanmeldelse av Aftenbladet  og Dagbladet
SM på skøyter, allround for damer

**SM på skøyter, allround for damer** er et svensk mesterskap i hurtigløp på skøyter, allround, som har blitt arrangert årlig siden 1963. 

Det enkelte mesterskapet arrangeres over to påfølgende dager.

## Medaljevinnere

## Galleri
Årstallene viser til årstall for bilde.

Fil:Christina Scherling SOK.jpg|Christina Scherling-Lindblom. Mester i 1963, 1965, 1967–1968 og 1970.
Fil:Christina Karlsson SOK.jpg|Christina Karlsson-Wuopio. Mester i 1966.
Fil:Sofia Albertsson (cropped).jpg|Sofia Albertsson. Mester i 2000–2006.
Fil:Marita Johansson 2009.jpg|Marita Johansson i 2009. Mester i 2007–2009.
Fil:Maratonskridskor 2013 Eva Lagrange (cropped).jpg|Eva Lagrange i 2013. Mester i 2013–2017.
Fil:Lillehammer 2016 - Speed skating Ladies' 500m - Erika Lindgren.jpg|Erika Lindgren i 2016. Mester i 2019.


## Se også
* Svensk mesterskap på skøyter, sprint for damer

## Referanser
Intel 8080

**Intel 8080** var den andre 8-biter mikroprosessor som ble konstruert og produsert av Intel. Mikroprosessoren ble lansert i april 1974. Den var en utvidet og forbedret variant av Intel 8008, men var uten binærkodekompatibiltet. Den kjørte i begynnelsen 2 MHz, mens en senere utgave (8080A-1) opererte i 3.125 MHz.

## Referanser
Stefan Nilsson

**Stefan Nilsson** er navnet til flere personer:

*Stefan Nilsson (komponist), f. 1955, svensk komponist
*Stefan Nilsson (skytter), f. 1990, svensk skytter
Bodil Uthus

**Bodil Uthus** (født 5. oktober 1950) er ansvarlig redaktør for lokalavisa *[[Selbyggen]]* i Selbu. Hun har også utgitt boka *Historien om Helge Morset*.

## Referanser
TVM Comics

**TVM Comics** er et vietnamesisk forlag med hovedkontor i Ho Chi Minh-byen. Det gir hovedsakelig ut manga.

## Referanser


## Eksterne lenker
*
Camilla Carstens

**Camilla Carstens** (født 6. februar 1977) er en norsk tidligere håndballspiller. Hun spilte for Fjellhammer IL, ASPTT Metz i Frankrike og den danske klubben Ikast og på Norges kvinnelandslag i håndball. Hun ble europamester i 1998.

Carstens debuterte på landslaget i 1998.

## Eksterne lenker
*
Cecilie Thorsteinsen

**Cecilie Thorsteinsen** (født 1974) er en norsk tidligere håndballspiller. Thorsteinsen debuterte på Norges kvinnelandslag i håndball i 1994. Hun spilte 22 kamper og scoret 50 mål for landslaget fra 1994 til 2001. Hun spilte for landslaget under Håndball-EM 2000 for kvinner i Romania, der Norge kom på sjetteplass.

## Eksterne lenker
*
Intel 8085

**Intel 8085** var en 8-biter mikroprosessor konstruert og produsert av Intel. Mikroprosessoren ble lansert i 1976 og var en videreutviking av Intel 8080. Den var bakover-kompatibel med sin forgjenger, og introduserte nye avbruddsfunksjoner pluss en linje (pin) for direkte seriell innmatning og utmatning. Videre var behovet for -12V og -5V strømforsyning eliminert. 8085 trengte kun +5V, derav 5-tallet i navnet. Tilleggene bidro til å redusere kravene til eksterne støttekretser, noe som førte til enklere og mindre kostbare konstruksjoner, for eksempel mikrodatamaskiner.

**8085** var et svar på Zilog Z80, en populær 8080-kompatibel konkurrent introdusert året før. Prosessorene kunne kjøre operativsystemet CP/M, introdusert i 1974 og en viktig brikke i det gryende mikrodatamaskin-markedet.

**8085** støttet klokkehastigheter på 3, 5 og 6 MHz.

## Referanser


## Eksterne lenker
* The Intel MCS-80/85 Family User's Manual
Siv Heim Sæbøe

**Siv Heim Sæbøe** (født 25. mars 1973) er en norsk tidligere håndballspiller som spilte for Bækkelagets SK og på Norges kvinnelandslag i håndball. Hun ble europamester i 1998.

Sæbøe debuterte på landslaget i 1998, og hennes posisjon var strekspiller.

## Eksterne lenker
*